Siera Leonės vėliava
Siera Leonės vėliava – vienas oficialių Siera Leonės simbolių. Vėliava sukurta 1960 m., o pirmąkart oficialiai iškelta 1961 m. balandžio 27 d. Vėliavą sudaro trys vienodos juostos, kurių spalvos – žalia, balta ir mėlyna. Žalia simbolizuoja žemės ūkį, kalnus ir gamtos išteklius. Balta reiškia vienybę ir teisingumą. Mėlyna yra vilties, kad gamtinis Fritauno uostas prisidės prie taikos pasaulyje, simbolis.